|  |  |
| --- | --- |
|  |  |
| Määrus | 05.07.2024 nr 22 |
| Majandus- ja infotehnoloogiaministri 31. jaanuari 2024. a määruse nr 6 „Perioodi 2021–2027 starditoetuse andmise ja kasutamise tingimused ja kord“ muutmine |  |

Määrus kehtestatakse perioodi 2021−2027 Euroopa Liidu ühtekuuluvus- ja siseturvalisuspoliitika fondide rakendamise seaduse § 10 lõike 2 alusel.

Majandus- ja infotehnoloogiaministri 31. jaanuari 2024. a määruses nr 6 „Perioodi 2021–2027 starditoetuse andmise ja kasutamise tingimused ja kord“ tehakse järgmised muudatused:

**1)** paragrahvi 1 lõike 7 punktis 9 asendatakse tekstiosa „N 855“ tekstiosaga „P 855“;

**2)** paragrahvi 2 lõikest 1 jäetakse välja sõna „nr“;

**3)** paragrahvi 2 lõige 3 sõnastatakse järgmiselt:

„(3) Taotlejale VTA määruse kohaselt antud abi koos käesoleva määruse raames antava abiga ei tohi ületada VTA määruse artikli 3 lõikes 2 sätestatud piirmäära.“;

**4)** paragrahvi 2 lõige 4 tunnistatakse kehtetuks;

**5)** paragrahvi 3 lõige 1 sõnastatakse järgmiselt:

„(1) Alustav ettevõtja – äriühing, mis on mikro-, väikese- või keskmise suurusega ettevõtja Euroopa Komisjoni määruse (EL) nr 651/2014 ELi aluslepingu artiklite 107 ja 108 kohaldamise kohta, millega teatavat liiki abi tunnistatakse siseturuga kokkusobivaks (ELT L 187, 26.06.2014, lk 1–78), I lisa artikli 2 tähenduses ning kantud Eesti äriregistrisse mitte varem kui 36 kuud enne taotluse esitamist.“;

**6)** paragrahvi 3 lõikes 2 asendatakse sõnad „müügitulu kasv“ sõnadega „suutlikkus saavutada müügitulu“;

**7)** paragrahvi 11 täiendatakse punktiga 10 järgmises sõnastuses:

„10) olema alustav ettevõtja.“

**8)** paragrahvi 16 lõike 2 esimene lause sõnastatakse järgnevalt:

„Rakendusüksusel on õigus moodustada taotluste hindamiseks nõuandev valikukomisjon ning kaasata hindajaid ja eksperte.“;

**9)** paragrahvi 16 lõike 6 sissejuhatavat lauseosa täiendatakse pärast sõna „liikmed“ tekstiosaga „, hindajad“;

**10)** määrust täiendatakse 9. peatükiga järgmises sõnastuses:

„**9. peatükk Määruse rakendamine**

**§ 26. Määruse rakendamine**

2024. a juulis jõustunud § 1 lõike 7 punkti 9, § 2 lõike 3, § 3 lõike 2 ning § 16 lõigete 2 ja 6 muudatust rakendatakse 9. veebruarist 2024. a.“.

(allkirjastatud digitaalselt)

Tiit Riisalo

majandus- ja infotehnoloogiaminister

(allkirjastatud digitaalselt)

Ahti Kuningas
kantsler